ananddey/assamese-wiki-corpus huggingface dataset:
ট্ৰেন্সভেষ্টিগেশ্বন

ট্ৰেন্সভেষ্টিগেশ্বন (ইংৰাজী: Transvestigation; 'ট্ৰেন্সজেণ্ডাৰ' আৰু 'ইনভেষ্টিগেশ্বন' শব্দৰ সংমিশ্ৰণ) হ’ল এক ষড়যন্ত্ৰমূলক তত্ত্ব (conspiracy theory), য’ত দাবী কৰা হয় যে বহুতো চেলিব্ৰিটি আৰু অন্যান্য প্ৰখ্যাত ব্যক্তি প্ৰকৃততে ট্ৰেন্সজেণ্ডাৰ (অথবা ইয়াৰ বিপৰীতে, কিছুমান মুকলিভাৱে ট্ৰেন্সজেণ্ডাৰ চেলিব্ৰিটি প্ৰকৃততে চিচজেণ্ডাৰ)। ইয়াৰ সমৰ্থকসকলে আলোকচিত্ৰ আৰু ভিডিঅ’ প্ৰমাণৰ জৰিয়তে ব্যক্তিৰ জন্মগত লিংগ নিৰ্ধাৰণ কৰিব পাৰে বুলি দাবী কৰে। "ট্ৰেন্সভেষ্টিগেটৰ"সকলে ব্যৱহাৰ কৰা এই পদ্ধতিসমূহ মূলত দৃষ্টি ভ্ৰম (pareidolia) আৰু নিশ্চিতকৰণ পক্ষপাতিত্বৰ (confirmation bias) ওপৰত আধাৰিত।

ত্ৰীড়াবিদ, চেলিব্ৰিটি আৰু বিশিষ্ট ৰাজনীতিবিদসকল এই তত্ত্বৰ বলি হৈছে। ফ্ৰান্সৰ ৰাষ্ট্ৰপতিৰ পত্নী ব্ৰিজিট মেক্ৰনে তেওঁ পুৰুষ হিচাপে জন্মগ্ৰহণ কৰা বুলি কৰা অভিযোগৰ বিৰুদ্ধে আইনী গোচৰ তৰিছিল।

২০২৪ চনৰ গ্ৰীষ্মকালীন অলিম্পিকৰ বক্সিং বিতৰ্কৰ পৰিপ্ৰেক্ষিতত ইমানে খেলিফ আৰু লিন ইউ-টিং-ৰ বিৰুদ্ধে অনা অভিযোগৰ বাবে এই শব্দটোৱে পুনৰ চৰ্চা লাভ কৰে।

ষড়যন্ত্ৰমূলক তত্ত্বসমূহ

ট্ৰেন্সভেষ্টিগেশ্বনৰ ভিত্তিটো এনেকুৱা— কিছুমান চেলিব্ৰিটিৰ লিংগ পৰিচয় তেওঁলোকৰ জন্মগত লিংগতকৈ পৃথক বুলি বিশ্বাস কৰাৰ পৰা আৰম্ভ কৰি, তেওঁলোকৰ ট্ৰেন্সজেণ্ডাৰ পৰিচয়টো "এলিট জেণ্ডাৰ ইনভাৰ্চন" নামৰ এক দীক্ষাগ্ৰহণ ৰীতিৰ অংশ বুলি বিশ্বাস কৰালৈকে বিস্তৃত। এই ৰীতিটো হলিউড আৰু সংগীত জগতৰ অভিজাত লোক বা 'নিউ ৱৰ্ল্ড অৰ্ডাৰ' আৰু 'ইলুমিনাটি'ৰ দৰে গোপন সংগঠনৰ দ্বাৰা পৰিচালিত হয় বুলি দাবী কৰা হয়। এলজিবিটিকিউ+ বিষয়ক আমেৰিকান সংগঠন GLAAD-এ এই আন্দোলনটোক ট্ৰেন্সফ’বিয়া বা ট্ৰেন্সজেণ্ডাৰবিদ্বেষৰ এক প্ৰকাশ বুলি গণ্য কৰে।

আমেৰিকা যুক্তৰাষ্ট্ৰ

আমেৰিকাৰ প্ৰাক্তন প্ৰথম মহিলা মিচেল ওবামাক প্ৰায়ে এগৰাকী ট্ৰেন্স মহিলা বুলি অভিযোগ কৰা হয়। পেচিফিক ষ্টেণ্ডাৰ্ডৰ নোৱাহ বাৰ্লাটস্কিয়ে এই বিষয়ে কয় যে— যিদৰে ট্ৰেন্স মহিলাসকলক নাৰীত্বৰ ভাও ধৰা বুলি উপহাস কৰা হয়, ঠিক তেনেকৈ আমেৰিকা যুক্তৰাষ্ট্ৰত কৃষ্ণাংগ মহিলাসকলকো জন্মগতভাৱে অ-নাৰীসুলভ বুলি উপহাস কৰা হয়।

ক্ৰীড়া

মহিলাৰ ক্ৰীড়া জগতখন ট্ৰেন্সভেষ্টিগেশ্বনৰ বাবে এক জনপ্ৰিয় ক্ষেত্ৰ হৈ পৰিছে, য’ত ক্ৰীড়াত লিংগ যোগ্যতা পৰীক্ষাৰ দৰে বিষয়বোৰে ইন্ধন যোগায়। ২০২৪ চনৰ অলিম্পিকত মহিলাৰ বক্সিঙক লৈ হোৱা এক বিতৰ্কত শিল্পপতি ইলন মাস্ক, শিশু সাহিত্যিক জে. কে. ৰাউলিং আৰু আমেৰিকান ৰাজনীতিবিদ জে. ডি. ভেন্সৰ দৰে বিভিন্ন ব্যক্তিয়ে ইমানে খেলিফ এজন পুৰুষ বুলি পোনপটীয়াকৈ দাবী কৰিছিল। আনকি 'বষ্টন গ্লোব' কাকতে তেওঁক ভুলকৈ ট্ৰেন্সজেণ্ডাৰ বুলি কৰা এটা শিৰোনাম উঠাই ল’বলগীয়া হৈছিল। ইয়াৰ পৰিপ্ৰেক্ষিতত খেলিফে লিংগভিত্তিক চাইবাৰ হাৰাশাস্তিৰ অভিযোগত মাস্ক আৰু ৰাউলিঙৰ বিৰুদ্ধে ফ্ৰান্সত এখন অপৰাধমূলক এজাহাৰ দাখিল কৰিছিল।

তথ্যসূত্ৰ

শ্ৰেণী:এলজিবিটি
মেগী গ্ৰেছ

মাৰ্গাৰেট গ্ৰেছ ডেনিচ (ইংৰাজী: Margaret Grace Denig; জন্ম: ২১ ছেপ্টেম্বৰ, ১৯৮৩) এগৰাকী আমেৰিকান অভিনেত্ৰী। তেওঁ এবিচি টেলিভিছন ধাৰাবাহিক লষ্টত (২০০৪–২০০৬; ২০১০) শ্বেনন ৰাডাৰফৰ্ড, টেকেন ত্ৰিলোজীত (২০০৮–২০১৪) কিম মিলছ, দ্য টুৱাইলাইট চাগাত (২০১১–২০১২) ইৰিনা আৰু ফিয়াৰ দ্য ৱাকিং ডেডত (২০১৮–২০২১) আলথিয়া চেকচিক-প্ৰজিগস্কিৰ চৰিত্ৰত কৰা অভিনয়ৰ বাবে পৰিচিত।

গ্ৰেছে ২০০২ চনত টেলিভিছন চলচ্চিত্ৰ মাৰ্ডাৰ ইন গ্ৰীণউইচত ১৫বছৰীয়া হত্যাকাণ্ডৰ বলি হোৱা মাৰ্থা মক্সলেৰ চৰিত্ৰত কৰা অভিনয়ৰ বাবে ইয়াং আৰ্টিষ্ট বঁটাৰ মনোনয়ন লাভ কৰিছিল। ২০০৪ চনত তেওঁ লষ্ট ধাৰাবাহিকত শ্বেনন ৰাডাৰফৰ্ডৰ চৰিত্ৰত অভিনয়ৰ বাবে নিৰ্বাচিত হয়। তেওঁ ধাৰাবাহিকখনৰ প্ৰথম দুটা ছিজনৰ এজন মুখ্য অভিনেতা আছিল আৰু সমগ্ৰ অভিনয় শিল্পীৰ দলটোৰ সৈতে যুটীয়াভাৱে স্ক্ৰীণ এক্টৰ্ছ গিল্ড বঁটা লাভ কৰিছিল। ধাৰাবাহিকখন এৰাৰ পিছত গ্ৰেছে চলচ্চিত্ৰত অধিক গুৰুত্ব দিবলৈ বিচাৰিছিল। তেওঁ দ্য জেন অষ্টিন বুক ক্লাব (২০০৭) আৰু ২০০৮ চনত টেকেন ছবিত লিয়াম নিচনৰ বিপৰীতে কিম মিলছৰ চৰিত্ৰত অভিনয় কৰে। তেওঁ টেকেন ২ (২০১২) আৰু টেকেন ৩ (২০১৪) ছবিটো কিমৰ চৰিত্ৰত পুনৰ অভিনয় কৰিছিল।

তেওঁ লিউইচ কেৰলৰ উপন্যাস এলিচ ইন ৱাণ্ডাৰলেণ্ডৰ আধুনিক সংস্কৰণ মেলিচ ইন ৱাণ্ডাৰলেণ্ডত (২০০৯) এলিচৰ মুখ্য চৰিত্ৰত অভিনয় কৰিছিল। গ্ৰেছে ধাৰাবাহিকখনৰ সামৰণিকে ধৰি লষ্টৰ আৰু দুটা খণ্ডত শ্বেননৰ চৰিত্ৰত পুনৰ অভিনয় কৰিছিল। ২০১৩ চনত তেওঁ কেলিফৰ্ণিকেচনৰ ষষ্ঠ ছিজনত ফেথ চৰিত্ৰত অভিনয় কৰিছিল। ২০১৮ চনত তেওঁ সাংবাদিক আলথিয়া চেকচিক-প্ৰজিগস্কি হিচাপে ফিয়াৰ দ্য ৱাকিং ডেড ধাৰাবাহিকৰ অভিনয় শিল্পীৰ দলত যোগদান কৰে।

প্ৰাৰম্ভিক জীৱন

মাৰ্গাৰেট গ্ৰেছ ডেনিচৰ জন্ম ওহাইঅ’ৰ ৱৰ্দিংটনত হৈছিল। তেওঁৰ পিতৃ ফ্ৰেড ডেনিচ আৰু মাতৃ ভেলিন (নে এভাৰেট) এটা পাৰিবাৰিক অলংকাৰৰ ব্যৱসায় চলাইছিল। তেওঁ কিণ্ডাৰগাৰ্টেনৰপৰা নৱম শ্ৰেণীলৈকে ৱৰ্দিংটন ক্ৰিষ্টিয়ান স্কুলত পঢ়িছিল আৰু কিছুসময়ৰ বাবে থমাছ ৱৰ্দিংটন হাইস্কুলত অধ্যয়ন কৰিছিল। তাত তেওঁ স্কুলীয়া নাটক আৰু ক’মিউনিটি থিয়েটাৰত অভিনয় আৰম্ভ কৰিছিল। ইয়াৰ ভিতৰত আছিল এখন স্থানীয় ইহুদী সম্প্ৰদায় কেন্দ্ৰত অনুষ্ঠিত ২০০০ চনৰ গেলাৰী প্লেয়াৰ্ছৰ নাটক দ্য ক্ৰুচিবল। সৰুৰেপৰা গ্ৰেছ পঢ়াৰ প্ৰতি অতি আগ্ৰহী আছিল আৰু তেওঁ নিজকে এজন "শ্বেইক্সপীয়েৰ নেৰ্ড" বুলি বৰ্ণনা কৰিছে। তেওঁ লছ এঞ্জেলছ টাইমছক জনোৱা মতে ১৩ বছৰ বয়সত তেওঁ জেন অষ্টিনৰ প্ৰতি অতি আকৰ্ষিত আছিল। ২০১৭ চনৰ ফেব্ৰুৱাৰ মাহত গ্ৰেছ এটা মনোৰঞ্জন প্ৰতিষ্ঠানৰ চি.ই.অ' ব্ৰেণ্ট বুচনেলৰ সৈতে বাগদানত আবদ্ধ হয়। ২০১৭ চনৰ ২৮ মে'ত তেওঁলোকৰ বিবাহ সম্পন্ন হয়। ২০২০ চনত দম্পতীটোৰ প্ৰথম সন্তান, এজন পুত্ৰৰ জন্ম হয়।

গ্ৰেছে প্ৰায়েই তেওঁৰ মাতৃক অনুপ্ৰেৰণাৰ উৎস হিচাপে উল্লেখ কৰে। তেওঁৰ আটাইতকৈ ঘনিষ্ঠ বন্ধুৰ বিষয়ে সোধাত তেওঁ কৈছিল যে তেওঁ আৰু তেওঁৰ মাতৃ বাইদেউ-ভনীৰ দৰে আৰু তেওঁ "এগৰাকী অতি সজ মাক পোৱাৰ বাবে নিজকে ভাগ্যৱান বুলি ভাবে।" তেওঁ নিজকে এজন 'এংলোফাইল' (ইংৰাজী ভাষা-সংস্কৃতিৰ প্ৰতি অনুৰাগী) বুলি গণ্য কৰে। আঠ বছৰ বয়সৰপৰাই তেওঁ ইংলেণ্ডৰ লেক ডিষ্ট্ৰিক্টৰ এজন পত্ৰ-বন্ধুৰ সৈতে যোগাযোগ ৰাখিছিল আৰু উইলিয়াম শ্বেইক্সপীয়েৰকে ধৰি কেইবাজনো ইংৰাজ কবিক তেওঁ শ্ৰদ্ধা কৰে। তেওঁ তেৰ বছৰ বয়সত প্ৰথমবাৰৰ বাবে ইংলেণ্ড ভ্ৰমণ কৰিছিল। তেওঁ নিজকে যথেষ্ট খেলিমেলি বা অসাৱধান বুলি কয় আৰু ধেমালিতে তেওঁৰ এজন সহ-অভিনেতাই তেওঁৰ নাম "মেগী গ্ৰেচলেছ" ৰাখিছিল।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
ৰাণা থাৰু

ৰাণা থাৰু সাধাৰণতে নেপাল আৰু ভাৰতৰ থাৰু জনগোষ্ঠীৰ অংশ হিচাপে শ্ৰেণীভুক্ত কৰা এটা জনগোষ্ঠী। তেওঁলোকে সুদূৰ পশ্চিম নেপালী তৰাইৰ কৈলালি আৰু কাঞ্চনপুৰ জিলাত আৰু লগতে ভাৰতত, উত্তৰ প্ৰদেশৰ উত্তৰাখণ্ডৰ উধম সিং নগৰ জিলা আৰু খেৰী জিলাত বাস কৰে। ২০০১ চনলৈকে উত্তৰাখণ্ডৰ পাঁচটা অনুসূচিত জনজাতিৰ ভিতৰত ৰাণা থাৰু জনগোষ্ঠী আছিল আটাইতকৈ ডাঙৰ, ২৫৬,১২৯ জন জনসংখ্যা সকলো অনুসূচিত জনজাতিৰ ৩৩.৪%।

কৈলালি আৰু কাঞ্চনপুৰ জিলাৰ ৰাণা থাৰু সম্প্ৰদায়ে দীৰ্ঘদিন ধৰি আন থাৰুৰপৰা পৃথক পৰিচয়ৰ দাবী জনাই আহিছে। ১৮ মে ২০২০ তাৰিখৰ নেপাল চনদত ৰাণা থাৰুসকলক এক সুকীয়া জনগোষ্ঠী হিচাপে তালিকাভুক্ত কৰা হৈছে; এই তালিকাখন সমগ্ৰ কলিয়ালি আৰু কাঞ্চনপুৰত ৰাণা থাৰুসকলে উদ্‌যাপন কৰিছিল।

উৎপত্তি

পশ্চিম নেপালৰ ৰাণা থাৰুসকলে নিজকে ৰাজপুত মূলৰ বুলি দাবী কৰে আৰু ষোড়শ শতিকাত মহাৰাণা প্ৰতাপৰ এজন মোগল সম্ৰাটৰ বিৰুদ্ধে পৰাজয়ৰ পিছত ৰাজস্থানৰ থৰ মৰুভূমিৰ পৰা নেপালৰ সুদূৰ পশ্চিম তৰাই অঞ্চললৈ প্ৰব্ৰজন কৰে। বেছিভাগ পণ্ডিতে এই দাবীক খণ্ডন কৰে। ভাৰতীয় মূলৰ বুলি উৎপত্তিৰ ৰাণা থাৰু কাহিনীৰ সংস্কৰণ দীৰ্ঘদিনীয়া আৰু স্থানীয়ভাৱে নেপালৰ সুদূৰ পশ্চিমৰ সকলো থাৰুৰ মাজত ভাগ কৰা হৈছে, যিটো সংস্কৰণ ব্ৰিটিছ ইষ্ট ইণ্ডিয়া কোম্পানীৰ সময়ৰ পৰা বৰ্তমানলৈকে নৃতত্ত্ববিদ আৰু ভ্ৰমণকাৰীসকলে তথ্য দাখিল কৰি আহিছে।

বিবাহ ব্যৱস্থা

পৰম্পৰাগতভাৱে ৰাণা থাৰুসকলে সমাজে বিধান কৰা সামাজিক বিবাহত বিশ্বাস ৰাখে, যি সন্তানৰ পিতৃ-মাতৃয়ে প্ৰায়ে সন্তানমৰ শৈশৱৰ সময়ছোৱাতে স্থিৰ কৰে। দৰা-কইনা বিবাহৰ বয়সত উপনীত হ’লেই বিবাহ অনুষ্ঠান অনুষ্ঠিত হয়। এই অনুষ্ঠান কেইবাদিনো চলি থাকে, দুয়োটা পৰিয়ালৰ সকলো আত্মীয়ই অংশগ্ৰহণ কৰে। বৰদিয়া জিলাৰ ৰাণা থাৰুসকলৰ মাজত পুত্ৰৰ বাবে কইনা পোৱাৰ বিনিময়ত কন্যাৰ বিয়াৰ ব্যৱস্থা কৰাৰ প্ৰথাও আছে। পিতৃ-মাতৃয়ে শহুৰেকৰ পৰিয়ালৰ অৰ্থনৈতিক অৱস্থাতকৈ দৰা-কইনাৰ কৰ্মক্ষমতাৰ প্ৰতি বিশেষ গুৰুত্ব দিয়ে। থাৰু লোকসকলৰ মাজতো বহুবিবাহ বিবাহ প্ৰথা, ধনী মাটিৰ মালিকসকলে দুগৰাকীৰ পৰা পাঁচগৰাকী মহিলাক বিয়া কৰায়।

ভাষা

ৰাণা থাৰুৰ স্বীকৃতিপ্ৰাপ্ত খিলঞ্জীয়া জাতিৰ ভাষা হৈছে ‘ৰাণা থাৰু ভাষা’। নেপালত ৰাণা থাৰু সমাজৰ ছত্ৰছায়াত ৰাণা থাৰু ভাষাক সুদুৰপাছিম প্ৰদেশৰ অন্যতম চৰকাৰী ভাষা হিচাপে গঢ়ি তোলাৰ দাবীত প্ৰতিবাদ সাব্যস্ত কৰা হয়। কাঞ্চনপুৰত মাতৃভাষাৰ শিক্ষা ৰাণা থাৰু ভাষাত তৃতীয় শ্ৰেণীলৈকে প্ৰদান কৰা হয়। নেপালৰ ভাষা আয়োগে ৰাণা থাৰুক সুদুৰপছচিম প্ৰদেশত চৰকাৰী ভাষা হিচাপে পৰামৰ্শ দিছে। লখিমপুৰ খেৰী জিলাকে ধৰি ভাৰতৰ উত্তৰ প্ৰদেশৰ বিশেষ অঞ্চলত, বিশেষকৈ ভাৰত–নেপাল সীমান্তত অৱস্থিত পালিয়া কালান আৰু চন্দন চৌকি ব্লকতো ৰাণা থাৰু ভাষা কোৱা হয়। ইয়াৰ উপৰিও উত্তৰাখণ্ড ৰাজ্যৰ উধাম সিং নগৰ জিলাত এই ভাষা কোৱা হয়।

ভাৰতৰ উপভাষাৰ সৈতে এই ভাষাৰ ভাষিক পাৰ্থক্য আছে আৰু অৱধিৰ সৈতেও আভিধানিক সাদৃশ্য দেখা যায়। ইয়াৰ উপৰিও বুকছা ভাষা, ৰাণা থাৰুৰ সৈতে বহুলাংশে পাৰস্পৰিকভাৱে বুজিব পৰা।

ঘৰত, বন্ধু-বান্ধৱীৰ সৈতে, ধৰ্মীয় প্ৰেক্ষাপটতো জীৱনৰ বিভিন্ন দিশত ৰাণা থাৰু ব্যৱহাৰ কৰা হয়। ঘৰৰ বাহিৰত যেনে কৰ্মক্ষেত্ৰ আৰু শিক্ষাত ইয়াক সক্ৰিয়ভাৱে কোৱা হয়। এই ভাষাটো সম্প্ৰদায়ৰ সকলো সদস্যই ব্যাপকভাৱে ব্যৱহাৰ কৰে আৰু হিন্দী আৰু নেপালী ভাষাৰ ব্যৱহাৰৰ সৈতে সলনাসলনিকৈ ব্যৱহাৰ কৰে।

তথ্যসূত্ৰ

শ্ৰেণী:নেপালৰ জনগোষ্ঠী
নমিতা থাপাৰ

নমিতা থাপাৰ ( জন্ম :২১ মাৰ্চ,১৯৭৭) এগৰাকী ভাৰতীয় মহিলা উদ্যোগী, ব্যৱসায়িক কাৰ্যবাহী আৰু এঞ্জেল বিনিয়োগকাৰী। তেওঁ এমকিউৰ ফাৰ্মাচিউটিকেলছৰ কাৰ্যবাহী সঞ্চালক। তেওঁ ১০০ তকৈও অধিক কোম্পানীত বিনিয়োগ কৰা চাৰ্ক টেংক ইণ্ডিয়াৰ এগৰাকী বিশিষ্ট বিনিয়োগকাৰী। নমিতা 'থাপাৰ এনট্ৰেনাৰ একাডেমী'ৰ প্ৰতিষ্ঠাপক।

প্ৰাৰম্ভিক জীৱন আৰু শিক্ষা

নমিতা ব্যৱসায়ী সতীশ ৰমনলাল মেহতাৰ জীয়ৰী। নমিতাই ২০০১ চনত ডিউক বিশ্ববিদ্যালয়ৰ ফুকুয়া স্কুল অফ বিজনেছৰ পৰা এমবিএ সম্পূৰ্ণ কৰিছিল আৰু আইচিএআইৰ(ICAI) এগৰাকী চাৰ্টাৰ্ড একাউণ্টেণ্ট।

কৰ্মজীৱন

এম.বি.এ. সম্পূৰ্ণ কৰাৰ পিছত তেওঁ গুইডাণ্ট কৰ্পোৰেচনত বিজনেছ ফাইনেন্সৰ মুৰব্বীৰ ভূমিকা ল'বলৈ আমেৰিকা লৈ গৈছিল। পিছত তেওঁ ভাৰতলৈ স্থানান্তৰিত হয় আৰু এমকিউৰ ফাৰ্মাচিউটিকেলছত মুখ্য কাৰ্যবাহী বিষয়াৰ ভূমিকা গ্ৰহণ কৰে। পিছলৈ তেওঁ কোম্পানীৰ কাৰ্যবাহী সঞ্চালক হিচাপে নিযুক্ত হয়।

দূৰদৰ্শন

থাপাৰ 1, 2, 3 আৰু 4 চিজনৰ চনী এণ্টাৰটেইনমেণ্ট টেলিভিছনৰ ৰিয়েলিটি প্ৰ'গ্ৰাম চাৰ্ক টেংক ইণ্ডিয়াত এজন এঞ্জেল বিনিয়োগকাৰী "চাৰ্ক" আছিল।

ব্যক্তিগত জীৱন

নমিতা বিকাশ থাপাৰৰ সৈতে বিবাহপাশত আৱদ্ধ হৈছে। তেওঁলোক দুটা ল'ৰা সন্তানৰ পিতৃ-মাতৃ। সন্তান দুটাৰ নাম হ'ল জয় আৰু বীৰ।

তথ্যৰ উৎস

শ্ৰেণী: জীৱিত ব্যক্তিশ্ৰেণী: ভাৰতীয় নাগৰিকশ্ৰেণী: বিনিয়োগকাৰী
খনিকৰ পুথি

খনিকৰ পুথি গোলাঘাট জিলাৰ দেৰগাঁৱৰ অন্তৰ্গত মিছামৰা মৌজাৰ খনিকৰ গাঁ‌ৱত সংৰক্ষিত এখন পুথি। এইখন পুথি মহাপুৰুষ শ্ৰীমন্ত শংকৰদেৱ আৰু শ্ৰীশ্ৰী মাধৱদেৱৰ দ্বাৰা ৰচিত কীৰ্তন-ঘোষা আৰু নামঘোষা নামৰ দুখন সাঁচিপতীয়া পুথিৰ সমষ্টি। এই পুথিখন প্ৰায় আঢ়ৈশ বছৰ পুৰণি। লোকবিশ্বাস মতে পুথিখনত বিভিন্ন আধ্যাত্মিক আৰু অলৌকিক শক্তি জড়িত হৈ আছে।

ইতিহাস

খনিকৰ পুথি মহাপুৰুষ শ্ৰীমন্ত শংকৰদেৱ দ্বাৰা ৰচিত কীৰ্তন আৰু শ্ৰীশ্ৰী মাধৱদেৱৰ নামঘোষা নামৰ দুখন সাঁচিপতীয়া পুথিৰ সমষ্টি। খনিকৰ পুথিখন সাঁচিপাতত প্ৰাচীন অসমীয়া লিপিৰে লিখা। এইখন পুথি দুখন আৱিষ্কাৰ হো‌ৱাৰ সময়ৰ পৰাই একেলগ কৰি এটা কাঠৰ বাকছৰ ভিতৰত ৰখা হৈছে। কথিত আছে যে, মানৰ অসম আক্ৰমণৰ সময়তে (১৮১৯-১৮২১) খনিকৰ গাঁও নি‌বাসী নৰহৰি বৰুৱাৰ বংশৰ মণি বৰু‌ৱা নামৰ ব্যক্তি এজনে এই পুথিসমূহ উদ্ধাৰ কৰিছিল। সেই সময়ত মানৰ অত্যাচাৰত গাঁ‌ৱৰ অধিকাংশ লোকেই হাবিয়ে-বননিয়ে পলাই ফুৰিছিল যদিও মণি বৰু‌ৱাই বাৰ্ধক্যৰ বাবে ঘৰ এৰি যাব পৰা নাছিল। এসময়ত মানে গাঁ‌ৱৰ সকলোৰে ঘৰৰ সম্পত্তিসমূহ লুট কৰি লৈ যায় আৰু কিবা কাৰণত মণি বৰু‌ৱাৰ ঘৰৰ পুখুৰীৰ পাৰত এটা টোপোলা এৰি থৈ যায়। তাৰপিছত বৰু‌ৱাই টোপোলাটো খুলি তাত কীৰ্তন, দশম, নামঘোষা আৰু ভক্তি ৰত্নাৱলী নামেৰে চাৰিখন মহাপুৰুষীয়া সাঁচিপাতৰ পুথি উদ্ধাৰ কৰে। কিছুদিন পিছত তেওঁ ইয়াৰে দশমখন নিজৰ গাঁ‌ৱৰ নামঘৰলৈ আৰু ভক্তি ৰত্না‌ৱলীখন কাষৰ হালো‌ৱা গাঁ‌ৱৰ নামঘৰলৈ আগবঢ়ায়। বাকী ৰো‌ৱা কীৰ্তন আৰু নামঘোষা পুথি দুখন নিজৰ ঘৰতে সংৰক্ষণ কৰি ৰাখে। পুথিদুখন ৰাখিবলৈ সেই সময়তে স্থানীয় শিল্পী লীলাৰাম বৰু‌ৱাই দুটি কাঠৰ বাকছ তৈয়াৰ কৰি দিয়ে। মণি বৰু‌ৱাৰ মৃত্যুৰ পিছত বংশানুক্ৰমে তেখেতৰ পৰিয়ালে পুথিদুখনৰ সংৰক্ষণৰ দায়িত্ব লয়।

নামৰ উৎপত্তি

মানৰ আক্ৰমণৰ সময়ৰ পৰা বৰ্তমানলৈকে মণি বৰু‌ৱাৰ খনিকৰ গাঁ‌ৱতেই সংৰক্ষিত হৈ থকা বাবে এই সংযুক্ত পুথিদুখন খনিকৰ পুথি নামেৰেই জনাজাত হৈ পৰিল।

বৰ্ণনা

খনিকৰ পুথিৰ অন্তৰ্গত কীৰ্তন পুথিখনৰ মুঠ পৃষ্ঠাৰ সংখ্যা হ’ল ১০৫ খিলা। এই পুথিৰ সাঁচিপাতসমূহ দীঘে ৪৫ ছেণ্টিমিটাৰ আৰু বহলে ১৬ ছেণ্টিমিটাৰ। সেইদৰে নামঘোষাখনৰ মুঠ পৃষ্ঠাৰ সংখ্যা ৫৩ খিলা। প্ৰতিটো পৃষ্ঠাৰ দীঘ ৩৫ ছেণ্টিমিটাৰ আৰু প্ৰস্থ ১০ ছেণ্টিমিটাৰ। এইখন বান্ধি ৰাখিবৰ বাবে এটা বিন্ধাও আছে। দুয়োখন পুথিৰ লিখকৰ নাম উল্লেখ নাই।

খনিকৰ পুথি নামঘৰ

প্ৰথমে খনিকৰ গাঁও গুৰুগৃহতে ভক্তসকলে খনিকৰ পুথিক পূজা অৰ্চনা কৰিছিল। কালক্ৰমত খনিকৰ পুথিৰ বিষয়ে ৰাইজ জনাজাত হোৱাত ৰাইজৰ দান বৰঙনিৰে পুথিখন থোৱা সাধাৰণ গুৰুগৃহটো ২০০০ চনত নামঘৰ হিচাবে প্ৰতিষ্ঠা হয়। নামঘৰটোৰ বাকী ৰোৱা মুল মণিকূটটো অসমৰ কৃষি মন্ত্ৰী অতুল বৰাই ২০১৭ চনত উদ্বোধন কৰিছিল।

লোকবিশ্বাস

প্ৰথমে দুই-এজন লোকে এই পুথি নিজ গৃহত পাঠ কৰিবলৈ নি মনোকামনা সিদ্ধি আৰু মানসিক প্ৰশান্তি লাভ কৰিছিল। আৰু এনেকৈ ইয়াৰ অলৌকিক মহিমা ৰাইজৰ মাজত বিয়পিবলৈ ধৰে। বৰ্তমান খনিকৰ নামঘৰলৈ প্ৰতিদিনে একাধিক ভক্তৰ সমাগম হয়। বহুতে পুথিখন স্বগৃহলৈ নি নাম-প্ৰসংগৰ জৰিয়তে শ্ৰৱণ-কীৰ্তন কৰে। পুথিভাগক নিজগৃহলৈ নিব বিচৰা ভক্তই চুৰীয়া-চাদৰ আদি পৰম্পৰাগত ভকতীয়া পোচাক পিন্ধি বাকছৰ সৈতে নিজৰ মূৰৰ ওপৰত বা কান্ধত বহু‌ৱাই নিয়াৰ নিয়ম আছে।

প্ৰসংগ পুথি

তীৰ্থ নাথ বৰুৱা, মিছামৰাৰ ঐতিহ্য : ঐতিহাসিক খনিকৰ পুথি, খনিকৰ গাঁও মিছামৰা, খনিকৰ পুথি নামঘৰ, ২৯ মাৰ্চ ২০১০, পৃষ্ঠা ০৭
নাৰায়ণ বৰুৱা, মহিমা মণ্ডিত খনিকৰ পুথি, খনিকৰ দত্ত অফছেট প্ৰিণ্টাৰছ ঢেকিয়াল গোলাঘাট, ৩০ মাৰ্চ ২০১০, পৃষ্ঠা ০২

তথ্য উৎস

শ্ৰেণী:অসমীয়া গ্ৰন্থ
কমলেশ্বৰ চলিহা

কমলেশ্বৰ চলিহা এগৰাকী কবি,ঔপন্যাসিক হিচাপে সুপৰিচিত। তেখেত যোৰহাটৰ গীতাৰ্থী সমাজ আৰু গুৱাহাটী সবিতা সভাৰ অন্যতম প্ৰতিষ্ঠাপক আছিল। কমলেশ্বৰ চলিহা 'কচ' স্বপ্ন নামেৰে পৰিচিত।তেখেতে ছাত্ৰাবস্থাতে 'সংসাৰী' নামৰ কবিতা পুথিখন ৰচনা কৰিছিল। কমলেশ্বৰ চলিহাই অসম সাহিত্য সভাৰ মাকুম অধিবেশনৰ কবি সন্মিলনত সভাপতিত্ব কৰিছিল।

জন্ম আৰু বংশ পৰিচয়

কমলেশ্বৰ চলিহাৰ জন্ম হৈছিল ১৯০৪ চনৰ ২৯ অক্টোবৰত ডিব্ৰুগড়ত।অসমীয়া সাহিত্যৰ সমীক্ষাত্মক ইতিবৃত্ত, সত্যেন্দ্ৰনাথ শৰ্মা, দশম সংস্কৰণ ২০১৮ চন, পৃষ্ঠা নং ৩২২

নাট

চাঁদ-সদাগৰ(১৯৩০)
ধূলি(১৯৩০)
বৰলা(১৯৩১)

মৃত্যু

১৯৮৪ চনত কমলেশ্বৰ চলিহাৰ মৃত্যু হয়।

তথ্যসূত্ৰ

Category:অসমীয়া সাহিত্যিক
পাৰ্থক্যসূচক নাৰীবাদ

পাৰ্থক্যসূচক নাৰীবাদ হৈছে আমেৰিকাৰ নাৰীবাদৰ সমতা-বনাম-পাৰ্থক্য বিতৰ্কৰ সময়ত বিকশিত হোৱা এটা শব্দ যাৰ অন্তৰ্নিহিত অৰ্থ হৈছে পুৰুষ আৰু মহিলা পৃথক, তেওঁলোকৰ ওপৰত কোনো মূল্যবোধৰ বিচাৰ ৰাখিব নোৱাৰি আৰু লিংগৰ ব্যক্তি হিচাপে দুয়োৰে সমান নৈতিক মৰ্যাদা আছে ৷

পাৰ্থক্যসূচক নাৰীবাদৰ বাবে অত্যাৱশ্যকীয়তাবাদৰ প্ৰতি দায়বদ্ধতাৰ প্ৰয়োজন নাছিল। নাৰীবাদৰ অধিকাংশ ভাগেই যুক্তি দিয়া নাছিল যে নাৰীত্ব আৰু পৰম্পৰাগতভাৱে নাৰীসুলভ মূল্যবোধৰ মাজত জৈৱিক, অন্তৰ্নিহিত, অ-ঐতিহাসিক বা অন্যথা অপৰিহাৰ্য সম্পৰ্ক আছে। নাৰীবাদীসকলে কেৱল এই কথা স্বীকাৰ কৰিবলৈ বিচাৰিছিল যে, বৰ্তমান সময়ত নাৰী আৰু পুৰুষৰ মাজত যথেষ্ট পাৰ্থক্য আছে আৰু তেওঁলোকে বিমুদ্ৰাকৃত "নাৰী" বৈশিষ্ট্যৰ সন্ধান কৰিবলৈ বিচাৰিছিল। এই বৈচিত্ৰ্যৰ পাৰ্থক্য নাৰীবাদক লিংগ নাৰীবাদ বুলিও কোৱা হয়।

ইতিহাস

"পাৰ্থক্যসূচক" নাৰীবাদী দৃষ্টিভংগী ১৯৮০ চনত বিকশিত হৈছিল৷ আংশিকভাৱে জনপ্ৰিয় উদাৰ নাৰীবাদৰ প্ৰতিক্ৰিয়া হিচাপে এই নাৰীবাদ বিকশিত হৈছিল; যিয়ে নাৰীৰ প্ৰতি সম ব্যৱহাৰৰ যুক্তি আগবঢ়াবলৈ নাৰী আৰু পুৰুষৰ মাজৰ সাদৃশ্যৰ ওপৰত গুৰুত্ব আৰোপ কৰিছিল। পাৰ্থক্যসূচক নাৰীবাদে এতিয়াও পুৰুষ আৰু মহিলাৰ মাজত সমতাৰ লক্ষ্য ৰাখিছে যদিও পুৰুষ আৰু মহিলাৰ মাজৰ পাৰ্থক্যৰ ওপৰত গুৰুত্ব আৰোপ কৰি যুক্তি আগবঢ়াইছিল যে পুৰুষ আৰু মহিলা, আৰু পুৰুষ আৰু নাৰী মূল্যবোধক সমানে ব্যৱহাৰ কৰিবলৈ সাদৃশ্য থকাটো জৰুৰী নহয়৷।উদাৰ নাৰীবাদৰ লক্ষ্য আছিল সমাজ আৰু আইনক লিংগ নিৰপেক্ষ কৰা, কিয়নো ই উদাৰ গণতন্ত্ৰৰ ভিতৰত লিংগ পাৰ্থক্যক স্বীকৃতি দিয়াক অধিকাৰ আৰু অংশগ্ৰহণৰ বাধা হিচাপে দেখিছিল৷ আনহাতে পাৰ্থক্য নাৰীবাদে ধাৰণা কৰিছিল যে লিংগ নিৰপেক্ষতাই নাৰীক ক্ষতি কৰে ।

পাৰ্থক্যসূচক নাৰীবাদে ঊনবিংশ শতিকাৰ আগৰ চিন্তাৰ ধাৰাসমূহৰ ওপৰত আধাৰিত হৈছিল৷ উদাহৰণস্বৰূপে জাৰ্মান লেখিকা এলিছ অ’লছনাৰৰ ৰচনাৰ কথা ক'ব পাৰি৷ য’ত কোৱা হৈছিল যে নাৰীক পূৰ্বতে কেৱল পুৰুষৰ ক্ষেত্ৰ আৰু প্ৰতিষ্ঠানত (যেনে ৰাজহুৱা জীৱন, বিজ্ঞান) প্ৰৱেশৰ অনুমতি দিয়া উচিত নহয়৷ উদাহৰণস্বৰূপে জাৰ্মান লেখিকা এলিছ অলছনাৰৰ কাম যিয়ে কৈছিল যে কেৱল নাৰীক পূৰ্বতে কেৱল পুৰুষৰ ক্ষেত্ৰ আৰু প্ৰতিষ্ঠানত প্ৰৱেশৰ অনুমতি দিয়াই নহয়, সেই প্ৰতিষ্ঠানসমূহেও পৰম্পৰাগতভাৱে বিমুদ্ৰাকৰণ কৰা নাৰীসুলভ নৈতিকতাৰ মূল্যক স্বীকৃতি দিয়া ধৰণে পৰিৱৰ্তন হোৱাৰ আশা কৰা উচিত।

লিংগ অত্যাৱশ্যকীয়তাবাদ

কিছুমানে যুক্তি দিছে যে মনোবিজ্ঞানী কেৰল গিলিগান আৰু উগ্ৰ নাৰীবাদী ধৰ্মতত্ত্ববিদ মেৰী ডেলীৰ দৰে কিছুমান বিশিষ্ট দ্বিতীয় ঢৌৰ নাৰীবাদীৰ চিন্তাধাৰা অত্যাৱশ্যকীয়। দৰ্শনত আৱশ্যকতাবাদ হৈছে এই বিশ্বাস যে "(অন্ততঃ কিছুমান) বস্তুৰ (অন্ততঃ কিছুমান) অপৰিহাৰ্য ধৰ্ম থাকে"। যৌন ৰাজনীতিৰ ক্ষেত্ৰত আৱশ্যকতাবাদৰ অৰ্থ এইটোৱেই লোৱা হয় যে "মহিলা" আৰু "পুৰুষ"ৰ স্থিৰ সত্তা বা অত্যাৱশ্যকীয় গুণ (যেনে আচৰণ বা ব্যক্তিত্বৰ বৈশিষ্ট্য) আছে যিবোৰ সলনি কৰিব নোৱাৰি। কিন্তু ডেলি আৰু গিলিগানৰ অত্যাৱশ্যকীয় ব্যাখ্যাক কিছুমান নাৰীবাদী পণ্ডিতে প্ৰশ্ন উত্থাপন কৰিছে, যিসকলে যুক্তি আগবঢ়ায় যে "অত্যাৱশ্যকতাবাদ"ৰ অভিযোগক প্ৰমাণৰ ভিত্তিত তাত্ত্বিক সমালোচনাতকৈ নিৰ্যাতনৰ শব্দ হিচাপেহে বেছি ব্যৱহাৰ কৰা হয়। ইয়াত গিলিগান বা ডেলিৰ মতামত সঠিকভাৱে প্ৰতিফলিত নহয়।

তথ্যসূত্ৰ

শ্ৰেণী:নাৰীবাদী তত্ত্ব
শিল্প সংগীত

শিল্প সংগীত (বিকল্পভাৱে ধ্ৰুপদী সংগীত, গুৰু সংগীত বুলিও কোৱা হয়; ইংৰাজী: Art music, classical music, cultivated music, serious music, আৰু canonic music) হৈছে উচ্চ সাংগীতিক মূল্যৰ সংগীত। বা লিখিত সংগীত পৰম্পৰা। এই প্ৰসংগত সাধাৰণ, দৈনন্দিন সংগীত (অৰ্থাৎ জনপ্ৰিয় আৰু লোকসংগীত, যাক "পৰম্পৰাগত সংগীত" বুলিও কোৱা হয়) সৈতে বৈপৰীত্য উপস্থাপন কৰিবলৈ "গুৰু" বা "কৰ্ষণ" শব্দ দুটা সঘনাই ব্যৱহাৰ কৰা হয়। বহু সংস্কৃতিত শিল্প সংগীতৰ পৰম্পৰা আছে; পশ্চিমীয়া বিশ্বত এই শব্দটোৱে সাধাৰণতে পশ্চিমীয়া ধ্ৰুপদী সংগীতক বুজায়৷

সংজ্ঞা

ভাৰতীয় সাহিত্যত ধ্ৰুপদী সংগীত বুলিলে সাধাৰণতে ভাৰতীয় ধ্ৰুপদী সংগীতক বুজা যায় আৰু পাশ্চাত্য সাহিত্যত "শিল্প সংগীত" শব্দটো সাধাৰণতে পশ্চিমীয়া ধ্ৰুপদী সংগীতৰ পৰম্পৰাৰ পৰা অহা সংগীতক বুজাবলৈ ব্যৱহাৰ কৰা হয়। সংগীতবিদ ফিলিপ টেগে শিল্প সংগীতৰ সৈতে জড়িত অভিজাততাক "'লোক', 'শিল্প' আৰু 'জনপ্ৰিয়' সংগীতেৰে গঠিত এক স্বতন্ত্ৰ ত্ৰিভুজ" বুলি উল্লেখ কৰিছে। তেওঁ বুজাইছে যে এই তিনিওটাৰে প্ৰতিটোকে কিছুমান বিশেষ মাপকাঠী অনুসৰি আনবোৰৰ পৰা পৃথক কৰিব পৰা যায়।

"শিল্প সংগীত" (Art music) শব্দটোৱে মূলতঃ ধ্ৰুপদী পৰম্পৰাক (সমসাময়িক লগতে ঐতিহাসিক শাস্ত্ৰীয় সংগীতৰ ৰূপসমূহকে ধৰি) বুজায় যিয়ে আনুষ্ঠানিক শৈলীৰ ওপৰত গুৰুত্ব আৰোপ কৰে, কাৰিকৰী আৰু বিশদ বিগঠন

জনপ্ৰিয় সংগীত

জনপ্ৰিয় সংগীতৰ ইতিহাসত জনপ্ৰিয় সংস্কৃতি হিচাপে নহয়, শিল্প হিচাপে নিজকে দাবী কৰাৰ নিৰন্তৰ প্ৰচেষ্টা চলি আহিছে আৰু পূৰ্বতে "জনপ্ৰিয় সংগীত" ৰূপে জনাজাত কেইবাটাও সংগীত শৈলীক তেতিয়াৰ পৰাই শিল্প বা ধ্ৰুপদী শ্ৰেণীত শ্ৰেণীভুক্ত কৰা হৈছে৷ শিক্ষাবিদ টিম ৱালৰ মতে টিন পেন এলেই, আফ্ৰিকান-আমেৰিকান, স্থানীয়ভাষা আৰু শিল্পৰ বক্তৃতাৰ মাজৰ সংগ্ৰামৰ আটাইতকৈ উল্লেখযোগ্য উদাহৰণ আছিল জ্যাজ সংগীত। ১৯৩০ চনৰ পৰাই শিল্পীসকলে "চিম্ফনিক জ্যাজ"ৰ ধাৰণা কৰ্ষণ কৰাৰ চেষ্টা কৰিছিল, ইয়াক ইয়াৰ অনুভূত স্থানীয়ভাষা আৰু কৃষ্ণাংগ আমেৰিকান মূলৰ পৰা আঁতৰাই লৈ গৈছিল। এই বিকাশৰ পিছত জনপ্ৰিয় সংগীতৰ ইতিহাসত জ্যাজক প্ৰান্তীয়কৰণ কৰাৰ প্ৰৱণতা দেখা যায়৷ জ্যাজৰ পুনৰ প্ৰণয়ন ইমানেই সফল হৈছে যে বহুলোকে (২০১৩ চনৰ হিচাপত) জ্যাজ সংগীতক জনপ্ৰিয় সংগীতৰ ৰূপ বুলি গণ্য নকৰে। শতিকাৰ দ্বিতীয়াৰ্ধত আমেৰিকাৰ সংস্কৃতিত শিল্প আৰু পপ সংগীতৰ মাজৰ সীমা অস্পষ্ট কৰাৰ এক বৃহৎ ধাৰা দেখা গৈছিল। ১৯৬৬ চনৰ পৰা ৰক সংগীতজ্ঞসকলৰ মাজত সামাজিক আৰু কলাত্মক সংলাপৰ মাত্ৰা নাটকীয়ভাৱে ত্বৰান্বিত হৈ পৰে ফলত ৰক সংগীতৰ মৌখিক সংগীত পৰম্পৰাৰ সৈতে ৰচনাত্মক সংগীতৰ উপাদানসমূহৰ মিশ্ৰণ হ’বলৈ ধৰে।

তথ্য সংগ্ৰহ

শ্ৰেণী:সংগীত
গ্যাৰহ মূৰ্তি

গ্যাৰহ মূৰ্তি হ'ল মহাত্মা গান্ধীৰ নেতৃত্বত দেশৰ স্বাধীনতা সংগ্ৰামৰ স্মৃতিত ভাৰতৰ নতুন দিল্লীত অৱস্থিত এটা কীৰ্তিচিহ্ন। ইয়াৰ ভাস্কৰ্য শিল্পী হিচাপে দেৱী প্ৰসাদ ৰয় চৌধুৰীক কৃতিত্ব দিয়া হয়।ই এঘাৰটা মূৰ্তিৰ এটা গোট, দহটা মূৰ্তিয়ে গান্ধীক নেতৃত্ব দি বিভিন্ন সামাজিক-সাংস্কৃতিক, ধৰ্মীয় আৰু অৰ্থনৈতিক পৃষ্ঠভূমিৰ লোকসকলক প্ৰতিনিধিত্ব কৰে। ব্যাপকভাৱে দাণ্ডি যাত্ৰাক চিত্ৰিত কৰা বুলি বিশ্বাস কৰা এই মূৰ্তিটো ভাৰতৰ আন চহৰতো প্ৰতিলিপি কৰা হৈছে আৰু পুৰণি ৫০০ টকাৰ নোটত ইয়াক দেখুওৱা হৈছিল।

অৱস্থান

এই মূৰ্তিটো নতুন দিল্লীৰ ৰাষ্ট্ৰপতি বাগিচাৰ ওচৰৰ টি-জংচনত অৱস্থিত য'ত চৰ্দাৰ পেটেল মাৰ্গে মাদাৰ টেৰেছা ক্ৰেচেণ্টত লগ হৈছে‍। চৰ্দাৰ পেটেল মাৰ্গৰ মাজেৰে প্ৰতিমূৰ্তিটোৰ কাষ চাপিব পাৰি আৰু সমগ্ৰ স্থানীয় অঞ্চলটো গ্যাৰহ মূৰ্তি নামেৰে জনাজাত।

ভাস্কৰ্যশিল্পী

ভাৰত চৰকাৰে ১৯৭২ চনত ভাৰতৰ স্বাধীনতাৰ ৰূপালী জয়ন্তী স্মৃতিত ৰাষ্ট্ৰীয় স্মৃতিসৌধ হিচাপে পৰিকল্পনা কৰা এই প্ৰতিমূৰ্তিটোৰ সৃষ্টিকৰ্তা হিচাপে দেৱী প্ৰসাদ ৰয় চৌধুৰীক কৃতিত্ব দিয়া হয়। ইয়াৰ পাটনাত ১৯৫৬ চনত উদ্বোধন কৰা শ্বহীদ স্মাৰকৰ সৈতে সাদৃশ্য আছে‍ আৰু তাত এজন পতাকা বাহকৰ পিছত ছয়জন ব্যক্তি আছে। পাটনা শ্বহীদ স্মাৰকত ভাৰত ত্যাগ আন্দোলনৰ অংশ হিচাপে পাটনা সচিবালয়ত কংগ্ৰেছৰ পতাকা উত্তোলন কৰিবলৈ চেষ্টা কৰাৰ সময়ত গুৰখা সামৰিক আৰক্ষী গুলীয়াই হত্যা কৰা সাতজন শিক্ষাৰ্থীৰ শ্বহীদক স্মৰণ কৰা হয়।

প্ৰতিলিপি আৰু অন্যান্য চিত্ৰণ

কোনে প্ৰথমে বিচ্যুতি ঘটালে? শিল্পী গিগি স্কাৰিয়াৰ আৰ্কাইভ পেপাৰত ডিজিটেল প্ৰিন্ট, গ্যাৰা মূৰ্তিৰ এটা মৰ্ফড ফটো য'ত গান্ধীৰ পিছৰ মূৰ্তিবোৰ ঘূৰাই দিয়া হৈছে আৰু বিপৰীত দিশত খোজ কাঢ়ি যোৱা যেন লাগে। গান্ধীৰ আদৰ্শৰ পৰা ভাৰতৰ বিচ্ছিন্নতা আৰু ইয়াৰ ক্ৰমবৰ্ধমান সাম্প্ৰদায়িক আৰু জাতিগত হিংসাৰ ওপৰত ২০১০ চনৰ কামৰ মন্তব্য।২০১১ চনত কৰ্ণাটকৰ মহীশূৰত গ্যাৰহ মূৰ্তিৰ প্ৰতিৰূপ স্থাপন কৰা হৈছিল, আনহাতে ২০১৫ চনত গুজৰাটৰ গোধৰাত নিৰ্মাণ কৰা কপিটোৱে মূল ছবিখনৰ দৰে দহজনৰ পৰিৱৰ্তে মাত্ৰ ৯ জন অনুগামী থকাৰ কথা প্ৰকাশ পোৱাত বিতৰ্কৰ সন্মুখীন হৈছিল। ব্যাপক সমালোচনাৰ পিছত পৌৰ কৰ্তৃপক্ষই এই ভুলটো সংশোধন কৰিবলৈ বাধ্য হৈছিল ।২০১০ চনত ট’গোৱে জাৰি কৰা ডাক ষ্টাম্পত গ্যাৰাহ মূৰ্তিৰ নাম আছিল। মহাত্মা গান্ধীৰ ১৫০সংখ্যক জন্মদিন উদযাপনৰ উদ্দেশ্যে আধুনিক ভাৰতত গান্ধীবাদী ঐতিহ্য বিষয়ক এটা শৃংখলাৰ অংশ হিচাপে ভাৰতীয় ডাক বিভাগৰ দ্বাৰা মুকলি কৰা ২০১৯ চনৰ ডাক টিকটতো ইয়াক স্থান দিয়া হৈছিল।ভাৰতৰ ৫০০ টকীয়া নোটত মূৰ্তিটো ইয়াৰ পিছফালে দেখুওৱা হৈছিল।

তথ্যসূত্ৰ

শ্ৰেণী:ভাস্কৰ্য
শতাব্দী ৰয়

শতাব্দী ৰায় (; জন্ম: ৫ অক্টোবৰ ১৯৬৯) এগৰাকী ভাৰতীয় অভিনেত্ৰী, চলচ্চিত্ৰ পৰিচালক আৰু ৰাজনীতিবিদ। অভিনেত্ৰী হিচাপে তেওঁ বাংলা চিনেমালৈ আগবঢ়োৱা কামৰ বাবে পৰিচিত। দুবাৰৰ বাবে তেওঁ বিএফজেএ বঁটা লাভ কৰিছে। অভিনেত্ৰী হিচাপে তেওঁ ১৯৮০ আৰু ১৯৯০ চনৰ শেষৰ ফালে বাণিজ্যিক বাংলা চিনেমাৰ শৃংখলাত প্ৰভাৱশালী ভূমিকা গ্ৰহণ কৰিছিল। পৰিচালক হিচাপে তেওঁক অতিৰিক্ত বিষয়বস্তুৰ ব্যৱহাৰৰ বাবে সমালোচনা লাভ কৰিছে। তেওঁ ২০০৯ চনৰ পৰা তৃণমূল কংগ্ৰেছৰ সংসদ সদস্য।

ৰয়ে প্ৰসেনজিৎ চেটাৰ্জীৰ বিপৰীতে তপন সিনহাৰ বহু প্ৰশংসিত বাংলা ছবি আতংকা (১৯৮৬)ত চলচ্চিত্ৰত অভিষেক ঘটায়, যাৰ জৰিয়তে তেওঁ ১৯৮৭ চনত শ্ৰেষ্ঠ সহযোগী অভিনেত্ৰীৰ বি এফ জে এ বঁটা লাভ কৰে। অমৰ বন্ধন (১৯৮৬), গুৰু দক্ষিণা (১৯৮৭), অন্তৰংগা (১৯৮৮), আপন অমৰ আপন (১৯৯০) আৰু অভিষ্কাৰ (১৯৯০) আদি ছবিত তাপস পলৰ সৈতে অভিনয় কৰাৰ পিছত তেওঁ তাৰকা হিচাপে মৰ্যাদা পাইছিল। প্ৰসেনজিৎ চেটাৰ্জীৰ সৈতে তেওঁৰ প্ৰধান হিট ছবিসমূহৰ ভিতৰত আলিংগন (১৯৯০), শ্ৰদ্ধাঞ্জলি (১৯৯৩), লাঠি (১৯৯৬), সখী তুমি কাৰ (১৯৯৬), চন্দ্ৰগ্ৰহণ (১৯৯৭), ৰানোখেত্ৰো (১৯৯৮), সাজনী আমৰ সোহাগ (২০০০) আৰু ত্ৰিশুল (২০০০)ৰ নাম উল্লেখ কৰিব পাৰি। ৰাষ্ট্ৰীয় বঁটা বিজয়ী পৰিচালক জ্যোতি স্বৰূপৰ ছবি নয়া জাহেৰ (১৯৯১)ৰ জৰিয়তে তেওঁ বলীউডত অভিষেক ঘটায়। তপন সিনহাৰ সৈতে তেওঁৰ অন্তৰ্ধান (১৯৯২) ছবিখনত দ্বিতীয়বাৰৰ বাবে সহযোগিতা কৰে। ২০০৫ চনত ৰাজা সেনৰ দেবিপক্ষত অভিনয় কৰাৰ বাবে তেওঁক দ্বিতীয়বাৰৰ বাবে শ্ৰেষ্ঠ সহযোগী অভিনেত্ৰীৰ বি এফ জে এ বঁটা প্ৰদান কৰা হয়। অভিনেত্ৰী (২০০৬) ছবিৰে তেওঁ পৰিচালনাৰ আৰম্ভণি কৰে, যিখন ছবি বাংলা মেটিনি মূৰ্তি সুচিত্ৰা সেনৰ জীৱন আৰু কেৰিয়াৰৰ প্ৰতিফলন আছিল।

প্ৰাথমিক জীৱন

আগৰপাৰাত শৈলেন আৰু নিলিমা ৰয়ৰ ঘৰত শতাব্দী ৰয়ৰ জন্ম হৈছিল।১৯৮৬ চনত সৰোজিনী হাইস্কুলৰ পৰা মাধ্যমিক উত্তীৰ্ণ হোৱা শতাব্দী ৰায়ে পিছলৈ কলিকতা বিশ্ববিদ্যালয়ৰ সৈতে জড়িত মহিলা মহাবিদ্যালয় যোগমায়া দেৱী মহাবিদ্যালয়ত অধ্যয়ন কৰে।

ৰাজনীতি

২০০৯ চনত পশ্চিম বংগৰ বীৰভুম সমষ্টিৰ পৰা তেওঁ তৃণমূল কংগ্ৰেছৰ টিকট লাভ কৰে। তেওঁ লোকসভা নিৰ্বাচনত জয়লাভ কৰি সংসদৰ সদস্য হয়।২০১৪, ২০১৯ আৰু ২০২৪ চনত পুনৰ একেটা সমষ্টিৰ পৰাই তৃণমূল কংগ্ৰেছৰ টিকটত জয়লাভ কৰে।

ব্যক্তিগত জীৱন

চিনেমাত কাম নকৰা সময়ত ৰয়ে শতাব্দী ফাউণ্ডেশ্যনত অভিনয় শিকাইছিল বা পুত্ৰ সম্যোৰাজ বেনাৰ্জী (টোজো), কন্যা সমিয়না বেনাৰ্জী (জুমি) আৰু শতাব্দী ৰয় ফাউণ্ডেশ্যনৰ কাৰ্যবাহী পৰিচালক স্বামী মৃগাংক বেনাৰ্জীৰ সৈতে সময় কটায়।

তথ্যসূত্ৰ

শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:পশ্চিম বংগৰ ৰাজনীতিত মহিলা
শ্ৰেণী:পশ্চিমবংগ তৃণমূল কংগ্ৰেছৰ ৰাজনীতিবিদ
শ্ৰেণী:ভাৰতীয় অভিনয় শিল্পী
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:চলচ্চিত্ৰ পৰিচালক
শ্ৰেণী:জীৱিত ব্যক্তি
শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:পশ্চিমবঙ্গৰ ব্যক্তি